Kwenziwa Inhlelo Zokuhlola Igcikwane leHIV Impumela Iphume Khonaphokhonapho
Enye yzo yile abizwa ngokuthi Advanced Quality Anti-HIV Test.
WASHINGTON DC — Ngesikhathi impi yokulwisana lokumemetheka komkhuhlane wengculaza ilokhu iqina, ukuthi umuntu azi ngesimo sakhe ngenye yezinto eseziqakathekiswa kakhulu. Lokhu sekwenze amankampani amanengi adinge indlela zokuhlola igazi ezikhipha impumela phakathi kwemizuzu emilutshwana. Ukuhamba umango omude omuntu esiya ekilinika, afike athathe isikhathi ehlolwa igazi abese elinda okwamalanga kumbe amaviki elindela ukuthi impumela iyeqinisekiswa yimitshina emikhulu, yikho obekusenza emuvale, ukulwiswa komkhuhlane wengculaza kuhambe ngesiqubu sonwabu. Okwamanje sekulendlela ezintsha, ezikhipha impumela khonapho okuyizo esezithathekisa abanengi. Enye yzo yile abizwa ngokuthi Advanced Quality Anti-HIV Test. UDr Thandeka Khoza, owenhlanganiso ye North Star Alliance, uthe basebenzisa le indlela kubatshayeli bama roli adabula amazwe kanye lalabo abathengisa imizimba. Kutsho uKhoza: “Impumela yalapho uyithola imizuzwananje mhlawumbe u 15 noma yi 20 minutes ukuze uyithole yonke into. So manje sikwazi ukuthi sikwenze yonke into ngaleso sikhathi. Ufike sikuhlole ngasleso sikhathi sithole ukuthi ,hlaswumbe ulayo ingculaza nona cha. Ma sesazi sifike sikuhlole ngaso futhi ngaleso sikhathi ukuthi amasotsha akho anganani egazini.” Uthi inengi lithanda khona ukuthi akusekho ukuthi umuntu uzalinda ntolontolo impumela yenhlolisisole ingakaphumi. “Awu, bayayithakazelela kakhulu. O driver nje bayabuya bangconcoze babonge bathi sesiyabonga ngoba lezizinto sizibeke la abama khona. Umuntu la aphumula khona mhlawumbe usalinde I load yakhe ukuthi ifike, siyakwazi ukuthi umuntu simhlole simenze yonke into ngaleso sikhathi aqhubeke umsebenzi wakhe unga afecteki,” kutsho uKhoza. Ezinye indlela ezifana le Western blot le Ebon zihle zisetshenziswe ukuqinisekisa ukuthi impumela yakuqala yioyo yini ngempela. Indlela ezitsha lezi siyasiza njalo lalabo abangafuni ngitsho lodokotela azi isimo sabo kwezengculaza. Kulabake sekulomtshina we OraQuick In-Home Oral HIV Test, umuntu angawusebenzisa eyedwa endlini yakhe. Inengi lasebeke basebenzisa imitshinale, inengi layo esahlolisizwa, bayayingcoma okwamagama. Unkosazana Siphelele Khanyile osesebenzise ezinye zalezi inhlelo ezinye zazo ezilokhu zisahlolisiswa uthi zenza kube lula ukuthi umuntu ayehlolwa. “Emakilinika kubanjwa ama que abantu bagcina bedikile umuntu ahambe engasazenzanga zonke izinto, onesi bavele benyamalale. Lezo le iright kabi. I good and I nice kakhulu,” kutsho uKhanyile. Isizalwane sakwele South Africa unkosazana Zanele Mthembu yena uthi oyithandile laye. “Hayi kangothathanga isikhathi. Iyashesha. Bathe kangilinde u 20 minutes, better than amakilinika ethu . Kuright engathi kungahlale kukhona sonke isikhathi. Siyakujabulela,” kutsho uMthembu. Okwamanje inkampani ye Alere, eyingcitshi kwezemitshina yokuhlola, iphakathi kokuthola imvumo yokuthi kuqale ukusetshenziswa umtshina wayo we Alere HIV Combo owenelisa ukubona ingciwane egazini loba umuntu esanda kulithola kanye lasezinganeni ezisanda kuzalwa. Indlela yokuhlola eyeAdvanced Quality Anti-HIV Rapid Test evele isivunyelwe ukusebenza itholakala kuphela ezibhedlela lasendaweni zonke okulabelaphi khona. Inkampani ye Alere ifisa ukuthi i Alere HIV Combo nxa ingavunyelwa layo itholakale kuphela endaweni ezilabelaphi abasemthethweni. Kodwake labo abafuna kusetshenziswe i OraQuick In-Home Oral HIV Test, bathemba ukuthi ingavunyelwa ukusebenza abayifunayo bazabe sebesenelisa ukuzithengela yona ezitolo zemithi.